มัทธิว 2

**มัทธิว 2** () เป็นบทที่ 2 ของพระวรสารนักบุญมัทธิวในพันธสัญญาใหม่ เล่าถึงเหตุการณ์หลังการประสูติของพระเยซู ได้แก่ การเข้าเฝ้าของพวกนักปราชญ์ และความพยายามของกษัตริย์เฮโรดที่จะปลดพระชนม์พระกุมารเมสสิยาห์ การหนีไปอียิปต์ของโยเซฟและครอบครับ และการกลับมาอาศัยในอิสราเอลโดยตั้งรกรากที่เมืองนาซาเร็ธ

## ต้นฉบับ
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 23 วรรค

### พยานต้นฉบับ
ต้นฉบับบางส่วนในยุคต้นที่มีเนื้อหาของบทนี้ได้แก่:
*ฉบับวาติกัน (Codex Vaticanus; ~ ค.ศ. 325–350; สมบูรณ์)
*ฉบับซีนาย (Codex Sinaiticus; ~ ค.ศ. 330–360; สมบูรณ์)
*ฉบับวอชิงตัน (Codex Washingtonianus; ~ ค.ศ. 400)
*ฉบับแบซี (Codex Bezae; ~ ค.ศ. 400; สมบูรณ์)
*Codex Ephraemi Rescriptus (~ ค.ศ.  450; สมบูรณ์)
## วิเคราะห์

เรื่องเล่าเกี่ยวกับวัยทารกของพระเยซูในพระวรสารมัทธิวมีความคู่ขนานกับเรื่องราวเกี่ยวกับวัยทารกของโมเสสในวรรณกรรมของศาสนายูดาห์และในงานเขียนของโยเซพุส ดังแสดงในตารางด้านล่าง

บทนี้ประกอบด้วย 4 ส่วน แต่ละส่วนมีการอ้างถึงคำพูดจากพันธสัญญาเดิมที่มัทธิวเห็นว่าพระเยซูทรงทำให้สำเร็จ:
#มีคาห์ 5:2 - *แต่เจ้า เบธเลเฮม ...*
#โฮเชยา 11:1 - *เราได้เรียกบุตรของเราออกจากอียิปต์*
#เยเรมีย์ 31:15 - 'ได้ยินเสียงในเมืองรามาห์ เป็นเสียงโอดครวญและร่ำไห้ นางราเชลร้องไห้คร่ำครวญ เพราะบุตรทั้งหลายของตน นางไม่รับคำปลอบโยนในเรื่องบุตรทั้งหลายของตน เพราะว่าบุตรทั้งหลายนั้นไม่มีแล้ว*
#*ท่านจะได้ชื่อว่าชาวนาซาเร็ธ* - ข้อความนี้ในพระวรสารมัทธิวระบุว่าพระวจนะนี้ "ตรัสผ่านทางผู้เผยพระวจนะ" แต่ "ไม่แน่ชัดว่ามัทธิวอ้างถึงคำพยากรณ์ของผู้เผยพระวจนะใด"

== ต้นฉบับเต็ม ==
ใน*พระคริสตธรรมคัมภีร์ ฉบับมาตรฐาน* บทนี้มีความว่า

 พระเยซูได้ทรงบังเกิดที่บ้านเบธเลเฮมแคว้นยูเดียในรัชกาลของกษัตริย์เฮโรด ภายหลังมีพวกนักปราชญ์จากทิศตะวันออกมายังกรุงเยรูซาเล็ม ถามว่า<br>
 "พระกุมารผู้ที่ทรงบังเกิดมาเป็นกษัตริย์ของชนชาติยิวนั้นอยู่ที่ไหน? เราได้เห็นดาวของท่านทางทิศตะวันออก และเราจึงมาเพื่อจะนมัสการท่าน"<br>
 เมื่อกษัตริย์เฮโรดทรงได้ยินดังนั้นแล้ว ก็วุ่นวายพระทัย ทั้งชาวกรุงเยรูซาเล็มก็พลอยวุ่นวายใจไปด้วย<br>
 แล้วท่านทรงให้ประชุมพวกหัวหน้าปุโรหิตกับพวกธรรมาจารย์ของประชาชน แล้วก็ตรัสถามพวกเขาว่า "พระคริสต์จะทรงบังเกิดที่ไหน?"<br>
 พวกเขาทูลว่า "ที่บ้านเบธเลเฮมแคว้นยูเดีย เพราะว่าผู้เผยพระวจนะได้เขียนไว้ ดังนี้ว่า<br>
 'บ้านเบธเลเฮม ในแผ่นดินยูเดีย จะไม่เป็นบ้านที่เล็กน้อยที่สุดในสายตาของพวกผู้ครองแผ่นดินยูเดีย เพราะว่าเจ้านายองค์หนึ่งจะออกมาจากท่าน ผู้ซึ่งจะครอบครองอิสราเอล ชนชาติของเรา' "<br>
 แล้วเฮโรดจึงทรงเชิญพวกนักปราชญ์เข้ามาอย่างลับๆ ทรงสอบถามพวกเขาจนได้ความถี่ถ้วนถึงเวลาที่ดาวนั้นได้ปรากฏขึ้น<br>
 แล้วท่านทรงให้พวกนักปราชญ์ไปยังบ้านเบธเลเฮมรับสั่งว่า "จงไปค้นหาพระกุมารนั้นเถิด เมื่อพบแล้วจงกลับมาแจ้งแก่เราเพื่อเราจะไปนมัสการท่านด้วย"<br>
 พวกนักปราชญ์จึงไปตามรับสั่ง และดาวซึ่งพวกเขาได้เห็นทางทิศตะวันออกนั้นได้นำหน้าพวกเขาไป จนมาหยุดอยู่เหนือสถานที่ซึ่งพระกุมารอยู่นั้น<br>
 เมื่อพวกนักปราชญ์ได้เห็นดาวนั้นแล้วก็มีความยินดียิ่งนัก<br>
 เมื่อเข้าไปในบ้านก็พบพระกุมารกับนางมารีย์มารดา จึงก้มลงนมัสการพระกุมารนั้น แล้วเปิดหีบสมบัติของพวกเขาและถวายเครื่องบรรณาการแด่พระกุมาร คือ ทองคำ กำยาน และมดยอบ<br>
 แล้วพวกนักปราชญ์ได้รับคำเตือนในความฝัน ไม่ให้กลับไปเฝ้าเฮโรด พวกเขาจึงกลับไปยังเมืองของพวกตนทางอื่น<br>
 เมื่อพวกเขาไปแล้วก็มีทูตสวรรค์องค์หนึ่งขององค์พระผู้เป็นเจ้าได้มาปรากฏแก่โยเซฟในความฝันแล้วบอกว่า "จงลุกขึ้นพาพระกุมารกับมารดาหนีไปประเทศอียิปต์ และคอยอยู่ที่นั่นจนกว่าเราจะบอกเจ้า เพราะว่าเฮโรดจะแสวงหาพระกุมาร เพื่อจะประหารชีวิตเสีย"<br>
 ในเวลากลางคืนโยเซฟจึงลุกขึ้น พาพระกุมารกับมารดาไปยังประเทศอียิปต์<br>
 และได้อยู่ที่นั่นจนเฮโรดสิ้นพระชนม์ ทั้งนี้เกิดขึ้นเพื่อจะให้สำเร็จตามพระวจนะขององค์พระผู้เป็นเจ้า ซึ่งได้ตรัสผ่านทางผู้เผยพระวจนะว่า เราได้เรียกบุตรของเราให้ออกมาจากอียิปต์<br>
 เมื่อเฮโรดทรงเห็นว่าพวกนักปราชญ์หลอกท่านก็กริ้วยิ่งนัก จึงทรงสั่งคนไปฆ่าเด็กผู้ชายทั้งหมดในบ้านเบธเลเฮม และในบริเวณใกล้เคียงที่มีอายุตั้งแต่สองขวบลงมา โดยนับเวลาตามที่ท่านทรงทราบจากพวกนักปราชญ์<br>
 ครั้งนั้นก็สำเร็จตามพระวจนะที่ตรัสผ่านทางเยเรมีย์ผู้เผยพระวจนะว่า<br>
 "ได้ยินเสียงในหมู่บ้านรามาห์ เป็นเสียงโอดครวญและร่ำไห้เสียงดัง คือนางราเชลร้องไห้คร่ำครวญเพราะบรรดาบุตรของตนนางไม่รับฟังคำปลอบใจ เพราะบุตรทั้งหลายไม่อยู่แล้ว" <br>
 มื่อเฮโรดสิ้นพระชนม์แล้ว ทูตสวรรค์องค์หนึ่งขององค์พระผู้เป็นเจ้ามาปรากฏแก่โยเซฟในความฝันที่ประเทศอียิปต์ สั่งว่า<br>
 "จงลุกขึ้นพาพระกุมารกับมารดามายังแผ่นดินอิสราเอล เพราะพวกที่เป็นภัยต่อชีวิตของพระกุมารนั้นตายแล้ว"<br>
 โยเซฟจึงลุกขึ้นพาพระกุมารกับมารดามายังแผ่นดินอิสราเอล<br>
 แต่เมื่อได้ยินว่าอารเคลาอัสครอบครองแคว้นยูเดียแทนเฮโรดผู้เป็นพระบิดา เขาก็ไม่กล้าไปที่นั่น และเมื่อได้รับคำเตือนในความฝัน จึงเลยไปยังแคว้นกาลิลี<br>
 ไปอาศัยในเมืองหนึ่งชื่อนาซาเร็ธ เพื่อจะสำเร็จตามพระวจนะ ซึ่งตรัสผ่านทางผู้เผยพระวจนะว่าท่านจะได้ชื่อว่าชาวนาซาเร็ธ

== ดูเพิ่ม ==
* [[ดาวแห่งเบธเลเฮม]]

== หมายเหตุ ==


== อ้างอิง ==


== บรรณานุกรม ==

* [[William F. Albright|Albright, W.F.]] and C.S. Mann. "Matthew." *The Anchor Bible Series.* New York: Doubleday & Company, 1971.
*
* [[Raymond E. Brown|Brown, Raymond E.]] *The Birth of the Messiah: A Commentary on the Infancy Narratives in Matthew and Luke*. London: G. Chapman, 1977.
* Carter, Warren. *Matthew and Empire.* Harrisburg: Trinity Press International, 2001.
* Clarke, Howard W. *The Gospel of Matthew and its Readers: A Historical Introduction to the First Gospel.* Bloomington: Indiana University Press, 2003.
* France, R.T. "The Formula Quotations of Matthew 2 and the Problem of Communications." *New Testament Studies.* Vol. 27, 1981.
* Hill, David. *The Gospel of Matthew*. Grand Rapids: Eerdmans, 1981
* Levine, Amy-Jill. "Matthew." *Women's Bible Commentary.* Carol A. Newsom and Sharon H. Ringe, eds. Louisville: Westminster John Knox Press, 1998.


== แหล่งข้อมูลอื่น ==
* 
* King James Bible - Wikisource
*[http://www.latinvulgate.com/verse.aspx?t=1&b=1&c=2 English Translation with Parallel Latin Vulgate]
*[http://www.gospelhall.org/bible/bible.php?passage=Matthew+2 *Online Bible* at GospelHall.org] (ESV, KJV, Darby, American Standard Version, Bible in Basic English)
*[http://www.biblegateway.com/passage/?book_id=47&chapter=2 Multiple bible versions at *Bible Gateway''] (NKJV, NIV, NRSV etc.)
*มัทธิว 2 ที่ยูเวอร์ชัน


02
หมวดหมู่:ดาวแห่งเบธเลเฮม
หมวดหมู่:พระเจ้าเฮโรดมหาราช